stanford-oval/wikipedia huggingface dataset:
קמליה מרושתת
תיאור

קמליה מרושתת היא שיח מסועף בצורה דלילה או עץ קטן ירוק-עד, שיכול לגדול לגובה בין 10 ל-15 מטרים (המין הגבוה ביותר בסוג קמליה).
אורך הפטוטרת של העלים 6 עד 13מילימטרים. אורך הטרף בין 5 ל-11 סנטימטרים ורוחבו בין 4 ל-5.5 סנטימטרים. המרקם של העלים דמוי עור, גונם: בחלק העליון ירוק עמום, בחלק התחתון ירוק עמוק מבריק ונטול פלומה. הם מוארכים, סגלגלים עד מלבניים. העורק המרכזי מורם מפני העלה הוא בגוון ירוק צהבהב ומתחברים אליו 6 עד 8 עורקים משניים. שפת העלים משוננת וקצה העלים מחודד.
הפרחים גדלים מתחת לקצה הענף או בזווית. פרח בודד או בקבוצה של עד 3 פרחים. קוטרם של הפרחים בין 7 ל-10 סנטימטרים (עד ל-20 סנטימטרים בחלק מהזנים המתורבתים). גונם בין ורוד רך לוורוד עמוק ולעיתים נדירות כמעט לבן, עם 5–7 עלי כותרת, או יותר בחלק מהזנים המתורבתים, דמויי ביצה הפוכה באורך 4 עד 6 סנטימטרים וברוחב 3 עד 4.5 סנטימטרים (יותר בחלק מהזנים). אורך האבקנים 3 עד 4 סנטימטרים. השחלה כדורית בקוטר 3 עד 4 מילימטרים והעלי באורך 2.5 עד 3.5 סנטימטרים.
הפרי הוא הלקט כדורי עד כדורי פחוס בן שלוש עד 5 קשוות בגוון חום בהיר, בקוטר של כ-5 סנטימטרים. בכל קשווה יש זרע אחד או שניים כדוריים עד כדוריים למחצה בגוון חום.
עונת הפריחה היא בין ינואר למרץ, והפירות מבשילים בין ספטמבר לאוקטובר.
המין יכול לחיות 600 שנים.
תפוצה

קמליה מרושתת גדלה באופן טבעי בסין, בסמוך לגבול בין המחוזות יונאן וסצ'ואן, שם היא מכונה "נָאנְשָׁאנְצָ'ה" (南山茶) שפירושו "הקמליה של ההר הדרומי". צמחי הקמליה המרושתת גדלים בגובה בין 1,800 ל-2,500 מטרים באזור הררי זה. העלים בעלי הגוון העמום המכוסים שעווה (מחזיר טוב יותר רמות גבוהות של אור אולטרה סגול) מרמזים על כך שצמח זה מותאם היטב לגובה רב יותר.
הקמליה המרושתת גדלה ביערות פתוחים שבהם אלונים ירוקי-עד ונשירים מהווים חלק חשוב מחופת היער יחד עם כמה מיני אורנים. במקומות שהם היער נכרת הופכת הקמליה המרושתת וקרובי משפחתה להיות חופת היער. סוגי הקרקע משתנים בכל האזור, אך האדמה שאפשר לצפות למצוא ביער, רופפת, חומצית ואורגנית, היא הסוג המועדף על ידי הקמליה.
באזור יונאן שבמערב סין יש אקלים מתון, עם חורפים חמימים ויבשים. הטמפרטורה הממוצעת בחודש ינואר היא 7.8°C מעלות, וביולי 19.9°C. המשקעים השנתיים הם קרוב ל-1,000 מילימטרים; עיקר הגשם יורד בחודשי הקיץ ממאי עד ספטמבר, כשבמהלך תקופת הפריחה בראשית השנה לא יורד כלל גשם.
האוכלוסייה בבר הולכת ומצטמצמת כתוצאה מקטיף יתר ופגיעה בבית הגידול, ועם זאת המין לא נחשב נדיר.
היסטוריה

לצמח יש היסטוריה ארוכה של גידול וטיפוח הן להפקת שמן תה מהזרעים, והן בשל ערכו כפרח נוי. האזכור הראשון של הקמליה המרושתת בסין מולדתה הוא בשנת 590 בטקסט שמתייחס לצמחי תבלין, כך על פי סטירלינג מקובוי (Stirling Macoboy) בספרו "מילון הצבעים של קמליות" (Colour Dictionary of Camellias). קולונל דורנט, בהרצאה שנשא בשנת 1967 על המין, תיארך את הטיפוח הסיני של הקמליה המרושתת למאה התשיעית במחוז יונאן. עד המאה האחת עשרה טופחו שבעים ושניים זנים. הקמליה המרושתת העתיקה ביותר שעדיין חיה נבטה זמן קצר אחר כך. צמח אחד של הזן "מָאיֵה-טָאוחונְג" שגדל בחצר מנזר פָּאנְלונְג תוארך לשנת 1347. נראה כי שיא ההתלהבות הסינית מהמין היה בתקופת שושלת מינג (1368 עד 1644), אז היה עניין רב ושפע של כתבים המזכירים אותו. התחדשותה של ההתעניינות הסינית במין העלתה את המספר הכולל של הזנים שטופחו בסין ל-120.
התיעוד המוקדם ביותר של קמליה מרושתת מחוץ לסין נובע מזן תרבותי יחיד. 'טו-צובאקי', שהגיע ליפן מסין בסוף המאה השבע-עשרה (שושלת צ'ינג). 'קפטן רואס' (Captain Rawes), כפי שכונה לימים זן זה, היה גם הקמליה המרושתת הראשונה שהגיעה לעולם המערבי. ב-1820 הביא ריצ'רד ראוס (Richard Rawes), קברניט הספינה "וורן הסטינגס" (Warren Hastings), זן זה לאנגליה. למעשה, השם המדעי של מין זה ניתן על ידי הבוטנאי הבריטי ג'ון לינדלי (John Lindley) על סמך דגימה של 'קפטן רואס'. הקמליה המרושתת היחידה שיכול היה ולטר למרטס (Walter Lammerts) למצוא בקליפורניה כדי לאמת את האותנטיות של ייבוא זנים חדשים של קמליה מרושתת בשנת 1948 הייתה דגימה של 'קפטן רואס' בגן הבוטני של אוניברסיטת קליפורניה בברקלי. צמח זה עדיין קיים בברקלי, ובמקומות אחרים, אבל דווקא בסין מולדתו הזן נכחד. הוא הוחזר לסין בשנת 1974, שלוש מאות שנים לאחר שעזב, וקיבל את השם 'גְווֵיְשְׂיָה' ('כבוד מוחזר').
כמה זנים אחרים מצאו את דרכם לעולם המערבי לפני אמצע המאה העשרים. הזן "סונְגְדְזְה-לִין" שקיבל במערב כמה שמות, בהם "רוברט פורצ'ן" (Robert Fortune), הובא לאירופה במהלך המאה התשע-עשרה, אף על פי שהתאריך המדויק עדיין שנוי במחלוקת. ג'ורג' פורסט (George Forrest) היה האדם המערבי הראשון שאסף קמליה מרושתת בטבע בתחילת המאה העשרים. הצמחים בעלי הפרחים הבודדים שאסף פורסט היו שונים בבירור מהזן "קפטן רואס" בעל הפרחים הכפולים שעל בסיסו תיאר לינדלי את המין, מה שהוביל את הבוטנאי ג'. רוברט סיילי (J Robert Sealy) לכנות את צורת הבר של הקמליה המרושתת בשם C. Reticulata forma simplex במונוגרפיה שלו שפורסמה בשנת 1958.
השינוי הגדול קרה ב-1948 כאשר ולטר למרטס מרנצ'ו דל דסקנסו (Rancho del Descanso, כיום גני דסקנסו) ייבא במקביל לראלף פיר (Ralph Peer), חובב קמליות נוסף בהוליווד, קבוצה של עשרים זנים של קמליה מרושתת. אף על פי שהשניים ייבאו את הצמחים בנפרד, הם למדו במהרה האחד על השני. חיטוי עם מתיל ברומיד, על ידי פקחים של המחלקה החקלאית, הביא לאובדנם של כמה צמחים, אך באמצעות שיתוף זה עם זה הצליחו למרטס ופיר לגדל חמישה עשר זנים, שהוצגו לציבור בשנת 1952. מקורם של מרבית הזנים ביותר מ-800 זני הקמליה המרושתת המופיעים במהדורה ה-23 של "Camellia Nomenclature" משנת 1999 הוא באותם חמישה-עשר זנים סיניים שהובאו לקליפורניה בשנת 1948.
הערות שוליים

↑  קמליה מרושתת באתר הרשימה האדומה של IUCN
↑  "The Plant List: A Working List of All Plant Species".
1 2  IUCN Red List of Threatened Species
1 2  "Camellias from China". Rhododendron Dell — Plant collections. Dunedin Botanic Garden. 8 מרץ 2012. אורכב מ-המקור ב-22 באפריל 2016. {{cite web}}:  (עזרה)
1 2 3 4 5 6 7 8 9  "A Fresh Look at Camellia reticulata". Articles — Pacific Horticulture. Pacific Horticulture. בינואר 2001. {{cite web}}:  (עזרה)
↑  "The Huntington:The Camellia Garden". אורכב מ-המקור ב-2014-02-24.
1 2 3 4 5  Tianlu Min and Bruce Bartholomew (2007), "Camellia reticulata", Flora of China online, vol. 12
↑  Camellias.pics: Photographic nomenclature of Camellias
פרסי הקולנוע של אקדמיית גולדן אייקונס 2015

| --- | --- |
 תאריך:  17 באוקטובר 2015
 מיקום:  יוסטון, טקסס
 מנחים:  איו מאקון
 המועמדים והזוכים הבולטים
 הסרט הטוב ביותר:  Black November
 סרט דרמה:  Stalker
 סרט קומדיה/מוזיקלי:  Headgone
 הבמאי הטוב ביותר:  ג'טה אמאטה – Black November
 תסריט:  Trials of Igho
 →2014 2016←
 
טקס פרסי הקולנוע של אקדמיית גולדן אייקונס 2015 התקיים ב-17 באוקטובר 2015 ביוסטון שבטקסס. מנחה האירוע היה הקומיקאי הניגרי, איו מאקון.
פרסים > הסרט הטוב ביותר

Love Regardless
Stalker
Stigma
Black November
Trials of Igho
Matters Arising
פרסים > הסרט הטוב ביותר (דרמה)

Stigma
The Changer
Invasion 1897
Ojuju
Oge's Sister
After the "I Do's"
Stalker
פרסים > הסרט הטוב ביותר (קומדיה)

Jack and Jill
Headgone
Horn Free Day
My American Son
Broni Wawu
When Love Comes Around
פרסים > הסרט הקצר הטוב ביותר

Verdict
Once
The Throne
Horn Free Day
Henna
פרסים > הסרט הטוב ביותר (שפה זרה)

Mr Bf
Torera
Ojuju
Made in Agege
Iya Alalake
פרסים > השחקן הטוב ביותר

פרדריק לנרד – Keeping Secrets
חכים קיי-קאזים – Black November
מג'יד מישל – Matters Arising
ג'ים אייקה – Stalker
מייק אומורגבה – Invasion 1897
קן אריקס – Trials of Igho
קלם אוהמזה – My American Son
פרסים > השחקנית הטובה ביותר

אדסואה אטומי – Falling
אוצ'ה ג'ומבו – Oge's Sister
איני אדו – While You Slept
מבונג אמאטה – Black November
ג'קי אפיה – Stigma
נסה איקפה-אטים – Stalker
רות קדירי – Matters Arising
פרסים > שחקן המשנה הטוב ביותר

אנתוני מונג'ארו – Stalker
דזמונד פיני – Reflections
סאון אקינדלה – The Changer
צ'יגוזי אטואניה – Jafar
מלווין אודואה – Trials of Igho
או סי אוקג'ה – Black November
ג'יימס גרדינר – Happy Deathday
פרסים > שחקנית המשנה הטובה ביותר

קיקי אומיאלי – Sting
איבון ג'גדה – Oge's Sister
קרוליין דנג'ומה – Stalker
איו אדסאניה – The Good Wife
וניטה אקפופורה – While You Slept
טאנה אדלאנה – The Kingdom
אקו אדוור – When Love Comes Around
פרסים > הביצוע הקומי הטוב ביותר

רוזלין נגיסה – Jack and Jill
אקפורורו ואניולה בדמוס – Headgone
נקאנסה קוואדוו – Made in Agege
קלצ'י אודגבה – Horn-free Day
פאתייה בלוגון – Iya Alalake
לידיה פורסון – A Letter from Adam
פרסים > השחקן החדש הטוב ביותר

גבנגה טיטילויה – Love Regardless
סטונבוי – Happy Deathday
ג'ף קומורדזי – Letter from Adam
אקפורורו – Headgone
קונלה אלורמי – Sting
איסו פאלי – Love Regardless
פרסים > השחקנית החדשה הטובה ביותר

איישה קמארה – Reflections
פרינסס אוקה – The Changer
איבון אוקיירה – Love Regardless
רוזמרי זימו – Champagne
אמם אינוואנג – Stalker
קומפורט אידונגסיט – Trials of Igho
נסיקאן אייזק – The Banker
פרסים > הזוג טוב ביותר על המסך

רות קדרי ומג'יד מישל – Matters Arising
קן אריקס וקיקי אומיאלי – Trials of Igho
בלוסום צ'וקווג'קוו ואדסואה אטומי – Falling
גבנגה טיטילוייה וזינל לידיה זו – Love Regardless
נסה איקפה-אטים וג'ים אייקה – Stalker
איבון ג'גדה ואוצ'ה אומבו – Oge's Sister
פרסים > העריכה הטובה ביותר

Kpians – סטנלי אוהיקהוארה
When Love Comes Around
Matters Arising – נוואוגבורו נלסון
Verdict – סטנלי אוהיקהוארה
Ojuju – סי ג'יי אובאסי
Love Regardless – מוייווה אלוקו
Black November
פרסים > הסאונד הטוב ביותר

Kpians – סטנלי אוהיקהוארה
Invasion 1897
The Throne – קנת אונונזה
Black November
The Antique – קובהאמס אסוקואו ודראסן ריצ'רדס
Ojuju – דאיו תומפסון
Made in Agege – קנת יבואה
פרסים > איפור/תלבושות

Jafar – מוואגבוסו ואלצ'נו
Ojuju – אדפונקה אולואוו
Made in Agege by – אוואנס, יבואה ופוקו
Stalker – אודונקוואק
Kpians – אדווין-אוקון
When Love Comes Around
Invasion 1897
פרסים > הצילום הטוב ביותר

Black November
Ojuju
Invasion 1897
Verdict
Horn-Free Day
Shattered Romance
Kpians
פרסים > התסריט הטוב ביותר

Stigma
Trials of Igho
Shattered Romance
Sting
Headgone
Requite
Stalker
פרסים > המפיק הטוב ביותר

Ojuju – אובאסי או.
Invasion 1897 – לנסלוט אמסואן
Headgone – דארה פאסיסי
Black November – ג'טה אמאטה
Jafar – אזוגוו
פרסים > הבמאי הטוב ביותר

Trials of Igho – כריס אננג אנאג'י
Invasion 1897 – לנסלוט אמסואן
Stalker – מוזס אינוואנג
Love Regardless – מוייווה אולוקו
Black November – ג'טה אמאטה
The Changer – אג'ים פורצ'ן קזי
Headgone – דארה פאסיסי
פרסים > הסרט הטוב ביותר (בתפוצות)

Red Rose
The Portrait
Affairs of the Heart
LAPD African Cops
פרסים > התסריט הטוב ביותר (בתפוצות)

Red Rose
The Portrait
Retaliation
The Flaws
Bloodline Battle
Affairs of the Heart
LAPD African Cops
פרסים > הבמאי הטוב ביותר (בתפוצות)

Affairs of the Heart – רוברט פיטרס
The Portrait – ג'ון אוצ'ה
Bloodline Battle – איי. בי. סאלו
Red Rose – קינגסלי אקאגבו
LAPD African Cops – פסקל אטומה
פרסים > השחקן הטוב ביותר (בתפוצות)

מוזס אפרט – Red Rose
קארל פאניה – The Flaws
קייל ברג'ס – The Portrait
פסקל אטומה – LAPD African Cops
ג'וזף בנג'מין – Affairs of the Heart
פרסים > השחקנית הטובה ביותר (בתפוצות)

אוגה אוקויה – Red Rose
ברלינדה נהבילה – The Portrait
קווין אסתר אמאר – Bloodline Battle
סטלה דמסוס – Affairs of the Heart
פרידין ב. פריי – Retaliation
פרסים > פרס הקהל לשחקן הטוב ביותר

ג'ון דומלו
אלכס אקובו
ואן ויקר
אוטי נוואצ'וקוו
בלוסום צ'וקווג'קוו
מג'יד מישל
או סי אוקג'ה
פרסים > פרס הקהל לשחקנית הטובה ביותר

אדסואה אטומי
אוצ'ה ג'ומבו
בלינדה אפה
רות קדירי
איני אדו
איבון נלסון
פרסים > פרס הקהל לביצוע הקומי הטוב ביותר

פרסיס אודגה וג'וליוס אגוו
פונקה אקינדלה
לידיה פורסון
אניולה בדמוס
רוזלין נגיסה
אקפורורו
פרסים > השחקן הטוב ביותר (בתפוצות)

וייקליף ז'אן – Black November
דוריין וילסון – LAPD African Cops
אייקון – Black November
מיקי רורק – Black November
פרסים > השחקנית הטובה ביותר (בתפוצות)

שרה ויין קליס – Black November
לואנל – LAPD African Cops
ונסה בל קאלוויי – LAPD African Cops
קים בייסינגר – Black November
פרסים > פרס מפעל חיים

קלריון צ'וקוורה
פרסים > GIAMA שיר השנה

"Godwin" של קורדה בלו
הערות שוליים

↑  "Full list of winners at GIAMA 2015". thenet.ng. אורכב מ-המקור ב-2016-07-10. נבדק ב-2018-10-17.
↑  "NOMINATIONS ANNOUNCED FOR 2015 GOLDEN ICONS ACADEMY MOVIE AWARDS (GIAMA)". goldenicons.com.
↑  "Full list of winners at GIAMA 2015". thenet.ng. אורכב מ-המקור ב-2016-07-10. נבדק ב-2018-10-17.
↑  "NOMINATIONS ANNOUNCED FOR 2015 GOLDEN ICONS ACADEMY MOVIE AWARDS (GIAMA)". goldenicons.com.
↑  "Full list of winners at GIAMA 2015". thenet.ng. אורכב מ-המקור ב-2016-07-10. נבדק ב-2018-10-17.
קליפות

ערך זה עוסק במונח בקבלה. אם התכוונתם למשמעות אחרת, ראו .
קליפות (או לעיתים בלשון יחיד: קליפה) הוא מונח בקבלה המתאר את כוחות הרוע, או פסולת רוחנית. הפירוש המצוי של המילה קליפה בעברית הוא מעטפת הפרי שבדרך כלל אינה ראויה לאכילה ומושלכת כפסולת. על פי שפת השורשים קליפה היא מסך המכסה את הטוב מכל צדדיו ויש לו שתי מטרות, האחת הסתרה של הטוב והשנייה הגנה עליו. הקליפה היא לכאורה גורם שלילי, אבל למעשה, בלעדיה האור האלוהי היה גלוי ובריאת העולם לא הייתה מתאפשרת.
היווצרות הקליפות

המונח קליפות עבר הרבה גלגולים והתפתחויות. בכתבים קבליים מסוימים הוא מתאר בעיקר שדים וכוחות שטניים, אבל במופעים היותר חדשניים של הקבלה, המונח מייצג השפעות טכניות יותר מאשר ישויות מודעות. הסבר קבלי שכיח מניח שהקליפות נוצרו בשני שלבים.
השלב הראשון הוא הצמצום, שהוא בקירוב המקביל הקבלי לבריאת העולם. אז נוצרו הקליפות הראשונות בכוונה לברוא את הטהירו, אותו חלל ממנו נסוג לכאורה האור האינסופי, כדי לאפשר את בריאת עולם הספירות. הקליפות שנוצרו בשלב הזה, הן חבויות וכמעט נצחיות, כיוון שכל שינוי או פגיעה בהן, יגרום למצב בו היקום הפיזי יחדל מלהתקיים. לקליפות האלו, ישנה חשיבות תאורטית מסוימת כיוון שהן מסבירות את קיומן של סתירות בסיסיות כמו הסתירה בין ידיעה לבחירה.

השלב השני בהיווצרות הקליפות היה שבירת הכלים. בשלב הזה נהרסו שבע הספירות התחתונות מתוך עשר הספירות ומשבריהן נוצרו הקליפות הרגילות. קליפות אלו מכילות ניצוצות מהקדושה, כלומר מהאור הנצחי ולכן יש להן קיום בעולם.
בזרמים השונים בקבלה ובחסידות ישנן הגדרות מגוונות לסוגי הקליפות, למהותן ולדרך פעולתן.
קליפות בקבלת הרמ"ק

רבי משה קורדוברו כתב בספרו פרדס רימונים על הקליפות; ובו מתוארים סוגים שונים של קליפות לצד אופי ההתנהגות הכללית של הקליפות.
פרק רביעי: הנרצה עתה לבאר על ענין הקליפות שלהם ע"ס וז' היכלות כענין הקדושה כי הם נגד הקדושה כקוף בפני אדם וכמו שצד הקדושה מושך שפע ומזון לכל נבראיו הטהורים, כן הקליפה היא מושכת ומשפעת מזון ושפע לנבראים רבים אשר בצדה.
הרמ"ק מתייחס לקליפות, כאל ישויות תבוניות ומאורגנות, שמטרתן הכשלת האדם, או אפילו הכשלת מעשה הבריאה של האל.
קליפות בקבלת האר"י

האר"י ייחס לקליפות חשיבות רבה, אבל לא עסק בהן באותה אינטנסיביות של הרמ"ק. מבחינתו היו הקליפות מונח טכני, שנועד להסביר את המכניזם המיסטי של היקום. על פי קבלת האר"י, יורד האור הישר, אל תוך העולמות התחתונים ואז הוא מקיף את אותם ניצוצות נופלים. חלק מהאור הזה מגשים את עצמו והופך לאור חוזר ולמעשה חוזר למקורו. חלק אחר, נשאר בעולמות התחתונים והופך לקליפות.
ההבדל בין האר"י לרמ"ק בנושא הקליפות הוא מהותי. בעוד שהרמ"ק רואה בקליפות ישויות נבונות ומרושעות, האר"י מתייחס אליהן כאל תוצרי לוואי טכניים של תהליך בריאת העולמות.
לפי שיטת האר"י אין ניצוץ יכול להתקיים בתוך החלל הפנוי, לפיכך ברגע שניצוץ מגיע מאור האינסוף, אל החלל הפנוי, נוצרת סביבו קליפה, שמאפשרת לו להתקיים.
הקליפות בחסידות חב"ד[דרושה הבהרה]

בספר התניא, המרכזי בחסידות חב"ד, מוגדרים ארבעה סוגי קליפות. שלוש מהן נקראות 'קליפות הטמאות', והרביעית היא קליפה מסוג שונה המעורב טוב ורע ומכונה קליפת נוגה.
ישויות או חפצים שעל פי התורה אסור ליהודי לעשות בהם שימוש מתהווים ומקבלים חיות משלוש קליפות הטמאות, כלומר כל דבר שאסור בשימוש, לדוגמה מאכלות אסורים. לעומת זאת דברים שעל פי תורה יהודי מותר לעשות בהם שימוש חיובי, מתהווים מקליפת נוגה. קליפה זו, מהווה ממוצע בין הקליפות המייצגות את הטומאה, לבין הקדושה. זאת בשל היכולת של האדם להעלות את החפצים השייכים לנוגה, לקדושה.
ראו גם

מושגי יסוד בקבלה
סטרא אחרא
לקריאה נוספת

גרשם שלום, פרקי יסוד בהבנת הקבלה וסמליה, ירושלים: הוצאת מוסד ביאליק, 1980
אסי פרבר-גינת, "קליפה קודמת לפרי" - לשאלת מוצאה של הוויית הרע המיטפיזית במחשבה הקבלית הקדומה, אשל, אוניברסיטת בן-גוריון בנגב, באר-שבע, ד, תשנ"ו, עמ' 118–142
ברוך כהנא, שבירה ותיקון: מודל חסידי לפסיכולוגיה קלינית, הוצאת ראובן מס, 2010
משה שרון, קליפות הנפש, הוצאת דברי שיר, 2022
הערות שוליים

↑  מבוסס בעיקר על ספרי חסידות כמו התניא וליקוטי מוהר"ן
↑  משה קורדוברו, פרדס רימונים שער כה, ד
↑  ראו "שבתאי צבי" פרק ג' מאת גרשום שלום
↑  כלומר עולמות בריאה, יצירה ועשיה, שנמצאים מתחת לעולם האצילות
↑  פרק ו' ופרק ז'
↑  קליפות אלו מזוהות עם שלושת הביטויים "רוח סערה", "ענן גדול" ו"אש מתלקחת" המופיעים בספר יחזקאל, פרק א', פסוק ד'
| קבלה |
| --- | --- | --- |
| מושגי יסוד | אבי"ע • ספירות • קליפות • אינסוף (קבלה) • תורת הצמצום • תורת השמיטות • עץ החיים • סדר השתלשלות • מעשה בראשית • מעשה מרכבה • מדיטציה יהודית • אסטרולוגיה קבלית • מיסטיקה יהודית • פרדס (יהדות) | תרשים עשר הספירות |
| ספרות | ספר יצירה • ספר הזוהר • ספר הבהיר • ספרות ההיכלות • ספר רזיאל המלאך • עץ חיים (ספר) | תרשים עשר הספירות |
| קטגוריות | קבלה • יהדות • מיסטיקה יהודית | תרשים עשר הספירות |
| אישים | רבי שמעון בר יוחאי • רבי יצחק סגי נהור • הרבנים עזרא ועזריאל בני שלמה • רבי עזריאל בן מנחם • רבי משה בן נחמן • רבינו בחיי בן אשר • רבי משה קורדובירו • האר"י • רבי חיים ויטאל • רבי נפתלי כ"ץ • רבי יהונתן אייבשיץ • רבי יעקב עמדין • רבי חיים בן עטר • הרמח"ל • הגאון מווילנה • הרב שלום שרעבי • הרב חיד"א •  הרב נתן אדלר • הרב יעקב אבוחצירא • רבי יוסף חיים • הרב שלמה אלישיב • הרב ישראל אבוחצירא | תרשים עשר הספירות |
מושגים בקבלה
רע כשלעצמו

רע כשלעצמו הוא תרגום לעברית של הביטוי המשפטי הלטיני: Malum in se (ברבים: mala in se), הדן בסוג העבירות הפליליות שנחשבות ל"רוע" ואסורות מטעמי מוסר, גם אם לא היה חוק האוסר עליהן מפורשות. ברור כי בפועל, ברוב שיטות המשפט קיימים חוקים האוסרים על מעשים אלה.
בין מעשים אלה נמנים רצח, אינוס, גנבה. בע"פ 3520/91, הלנה תורג'מן נגד מדינת ישראל (פ"ד מז(1) 441) מציין השופט מישאל חשין כי עבירות מסוג רע כשלעצמו הן: "העבירות שבהן מתגלה כיעורו של אדם, עבירות הנבנות על מעשיו הבזויים של העבריין".
מונח זה מבדיל בין עבירות אלה לעבירות שהן רע כי נאסר - עבירות האסורות על פי חוק מטעמים שונים, מבלי שיש פגם מוסרי במעשים הנעשים במסגרתם.
בק"פ (ירושלים) 105/02, אלון ניר נ' מסע אחר בע"מ ו-2 אח' נאמר:
וכן בע"פ 389/91, מדינת ישראל נ' ויסמרק ישראל, ז"ל ואח', פ"ד מט(5), 705 נקבע על ידי השופט גבריאל בך:
ראו גם

רע כי נאסר
רון לבקוביץ

| --- | --- |

 לידה:  1957 (בן 67 בערך)
 מדינה:  ישראל
 השכלה:  אוניברסיטת תל אביב, אוניברסיטת הרווארד
 תפקיד:  יו"ר דירקטוריון הבינלאומי
 בת זוג:  חנה גולד לבקוביץ
רון לבקוביץ (נולד ב-1957) הוא איש עסקים ובנקאי ישראלי המכהן כיו"ר דירקטוריון הבנק הבינלאומי משנת 2020, ממייסדי בית ההשקעות "אפסילון" ומנכ"ל משותף שלו לשעבר.
ביוגרפיה

לבקוביץ גדל בבת ים ושירת בסדיר ובמילואים. את השכלתו רכש מאוניברסיטת תל אביב, והוא בוגר תוכנית של בית הספר למנהל עסקים של אוניברסיטת הרווארד, ובעל תואר BA בכלכלה באוניברסיטת תל אביב.
קריירה

בשנת 1988 הקים יחד עם שמואל פרנקל ומנחם סלע את בית השקעות אפסילון. לאחר ששותפו מנחם סלע מכר את אחזקותיו בבית ההשקעות באמצע שנות ה־90, מכר גם לבקוביץ את המניות שלו בחברה לחברת כור בשנת 2010 מאוחר יותר התמזגה החברה יחד עם אקסלנס נשואה שרכשה את החברה.
לבקוביץ היה גם דירקטור בחברות בבעלותו וכן שימש כדירקטור בקרן-שמש, ובקרנות נוספים, בנוסף לכך הוא גם מכהן כחבר ועדת השקעות בויצו ישראל, וחבר הוועדה המדעית המייעצת של בית חולים רמב"ם מדיטק כמו כן גם חבר באספה הכללית של אגודת ידידי בית החולים שיבא.
בספטמבר 2020 דווח כי לבקוביץ ימונה ליו"ר הבנק הבינלאומי במקומה של היו"ר הקודמת אירית איזקסון שפרשה כמה חודשים קודם לכן. לבקוביץ נכנס לתפקיד, בשנת 2023 מינה מנכ"ל חדש לבנק בעקבות התפטרותה של המנכ"לית הקודמת סמדר ברבר צדיק.
חיים אישיים

לבקוביץ גר בתל אביב ונשוי לחנה גולד-לבקוביץ, אשת עסקים ומהמייסדות של ערוץ 2, ולהם שלושה ילדים.
הערות שוליים

↑  הארץ, כור רכשה 50% מבית ההשקעות אפסילון לפי שווי חברה של 160 מיליון שקל , באתר TheMarker‏, 30 בינואר 2006
↑  רון שטיין, ‏צדיק בינו מצא יו"ר קבוע חדש לבינלאומי: רון לבקוביץ, באתר גלובס, 8 בספטמבר 2020
↑  גד ליאור, דירקטוריון הבינלאומי בחר באלי כהן לתפקיד מנכ"ל הבנק, באתר ynet, 13 באוגוסט 2023
| --- | --- |
בקרת זהויות :  NLI: 987007393465305171
קסטריוט אימרי

קסטריוט אימרי (בצרפתית: Kastriot Imeri; נולד ב-27 ביוני 2000 בז'נבה שבשווייץ) הוא כדורגלן שווייצרי המשחק בעמדת הקשר בקבוצת יאנג בויז ברן מליגת העל השווייצרית ובנבחרת שווייץ.
קריירת מועדונים

אימרי גדל במחלקות הנוער של מרן ושל סרבט ז'נבה. בשנת 2017 החל לשחק בקבוצה הבוגרת של סרבט ז'נבה, ששיחקה בליגה השווייצרית השנייה. בתום עונת 2018/2019 העפיל עם הקבוצה לליגת העל השווייצרית.
קריירה בינלאומית

אימרי היה חלק מנבחרת שווייץ עד גיל 21 בטורניר אליפות אירופה עד גיל 21 בשנת 2021, וערך שלוש הופעות בטורניר.
ב-12 בנובמבר 2021 ערך את הופעת הבכורה שלו בנבחרת שווייץ הבוגרת, בתיקו 1-1 נגד נבחרת איטליה במסגרת מוקדמות מונדיאל 2022. במקביל הוא ממשיך לשחק בנבחרת הצעירה במשחקים מוקדמים לקראת אליפות אירופה לנבחרות צעירות 2023.
רכס בירכת אל קסר

רכס בירכת אל קסר היא נקודת תצפית בשומרון המתנשאת לגובה 844 מטרים מעל פני הים, כ־2 ק"מ מערבית לכפר הערבי דומא, מזרחית ליישוב שבות רחל. התצפית נמצאת מעל קו פרשת המים הארצי, בגובה של 200 מטר מעל לכביש אלון, הנמצא מזרחית ממנו והרכס נקרא על שם חורבה הנמצאת צפונית־מערבית לו.
| --- | --- |
אין תמונה חופשית
 מידע כללי
 גובה:  844 מטר
 מיקום:  השומרון
 קואורדינטות:  32°03′32″N 35°20′52″E﻿ / ﻿32.0587808°N 35.3477702°E﻿ / 32.0587808; 35.3477702
  (למפת דרום השומרון מוגדלת) רכס בירכת אל קסר(למפת דרום השומרון רגילה) רכס בירכת אל קסר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רכס בירכת אל קסר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רכס בירכת אל קסר
 
האנטנה בהר קידה - 2008
הרחבה

נקודת התצפית מצויה בראשה של מדרגת העתק תלולה החולשת על המדרונות המזרחיים של הרי השומרון ומאפשרת תצפית רחבה מדרום מזרח - מזרח - וצפון מזרח עד הר עיבל והר החרמון וכן לכיוון מערב לשילה. בין השאר מן ההר יש תצפית טובה לעבר כביש אלון והיישובים הסמוכים, רמת הגלעד מהר נבו ועד אירביד, ובקעת הירדן מסרטבה בצפון ועד הר מונטר במדבר יהודה, בדרום. זהו היקף התצפית המרבי בשומרון ממקום הפתוח למבקרים, ולכן הוא משמש כיום נקודת תצפית למטיילים באזור.
על ההר צמחייה אופיינית לצומח הים-תיכוני של ספר המדבר, ושמו ניתן לו על שם שיחי הקידה השעירה הצומחים בו.
בשנת 2002 פונה הבסיס הצבאי "מחנה קידה" ששכן על ההר. תושבי מאחז קידה היו אמורים להתיישב בהר, אך לא הורשו לעשות כן, והקימו יישוב בקרבת האתר. במקום יש אנטנה סלולרית של חברת סלקום.
צמחיית ספר המדבר

מצמחי ההר: סירה קוצנית, אזוב מצוי וצמרנית הסלעים
לקריאה נוספת

מנחם מרקוס, בקעת הירדן ומזרח השומרון, רשות שמורות הטבע, 1992.
המדריך למטייל בשומרון, מסלול 20- עמ' 278 - 289. תשע"ד / 2014.
הערות שוליים

↑  עולה עליו התצפית מהר בעל חצור, הסגורה בפני מטיילים
תצפיות מהר קידה מזרחה. מימין לשמאל: מדבר יהודה, בקעת הירדן ומעבר לה הרי הגלעד, וצפון-מזרח השומרון. מאי 2008. המדריך משמאל בחולצה כחולה הוא נתנאל אלינסון, מחבר הספר המדריך למטייל בשומרון